Saos tomat ya iku saos kang digawé saka woh tomat kang wis dimasak lan ditambahi gula, uyah, cuka, lan bumbu kang arupa rempah-rempah.[1] Rempah-rempah iki kayata cengkéh lan kayu manis.[1] Saliyané iku saos tomat uga ditambahi sayuran kayata bawang bombay, selédri lan sayuran liyané.[1] Saos Tomat Indofod lan saos tomat ABC kalebu merek-merek saos kang misuwur ing Indonésia.[1] H. J. Heinz Company, Hunt's, Del Monte Foods, lan Brooks Ketchup kalebu jeneng distributor saos tomat kang paling gedhé ing Amérika Serikat.[2] Saos tomat biyasané kanggo mangan kenthang goréng, sandwich, pitik goréng lan daging kang dipanggang utawa digoreng.[2] Campuran saos tomat lan mayones dadi bahan kanggo nggawé saos selada kang diarani Thousand Island.[2]